Szám: 1-13/2024. 6. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. november 28-i rendes, nyilvános ülésére**

**Tárgy:** Zalaszentgrót Város Önkormányzata Képviselő-testületének a temetőkről és a temetkezés rendjéről szóló 26/2014. (XI.28.) önkormányzati rendeletének módosítása

**Tisztelt Képviselő-testület!**

Zalaszentgrót Város Önkormányzata Képviselő-testülete a 26/2014. (XI.28.) számú rendeletében (a továbbiakban: Rendelet) határozta meg a temetőkről és a temetkezés rendjéről szóló szabályokat.

A Rendelet módosítása aktuálissá vált, amelyet egyrészt a Türjei úti nagy temető bővítése, másrészt – a temetőkről és temetkezésről szóló 1999. évi XLIII. törvény 40.§ (3) bekezdésében foglalt – a Rendeletben meghatározott díjak előírt felülvizsgálatának kötelezettsége indokol.

Az Önkormányzat számára várható – elsősorban karbantartási és beruházási – kiadások megnövekedése miatt javaslom a temető fenntartási hozzájárulási és sírhelymegváltási díjak 10 % százalékos összeggel történő emelését, tekintettel a KSH által a szolgáltatások díjának emelkedésére közölt 12 havi átlagos 8%-os emelkedésére.

A temetővel kapcsolatos bevételek 2024. november 22. napjáig az alábbiak szerint alakultak:

* Sírhelymegváltással kapcsolatos bevételek: bruttó 2.798.976,- Ft
* Sírköves vállalkozók által megfizetett díjak: bruttó 415.290,- Ft
* Temetkezési vállalkozók által megfizetett díjak: bruttó 1.257.300,- Ft

**Bevételek összesen: bruttó 4.471.566,- Ft**

A temetővel kapcsolatos kiadások 2024. november 22. napjáig az alábbiak szerint alakultak:

* Zöldterület kezelés: bruttó 7.588.620,- Ft
* Temető karbantartás: bruttó 1.772.121,- Ft
* Beruházás nagytemető bővítés: bruttó 11.260.861,- Ft
* Bruházás kegyeleti hűtő beszerzése: bruttó 1.778.000,- Ft

**Kiadások összesen: bruttó 22.399.602,- Ft**

A korábbi díjak és az emelést követő díjak összehasonlítását az alábbi táblázat mutatja be:

**Temető-fenntartási hozzájárulás és a temető létesítmények igénybevételi díja**



**Temetési hely feletti rendelkezési jog megszerzéséért és használatáért fizetendő megváltási és újraváltási díjak**

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt képviselő-testületet:

**A rendelettervezet jelentősnek ítélt hatásai:** A rendelettervezet társadalmi hatásaként jelölhető meg a köztemetők rendjének és a kegyeleti szokások zavartalan feltételeinek biztosítása. A társadalmi és gazdasági hatásvizsgálat kapcsán megállapítható, hogy a rendelettervezet igazodik a központi jogszabályokhoz. A rendeletben foglaltak végrehajtásának közvetlen környezeti hatásai nem várhatók.

**A rendelet megalkotásának szükségessége, a jogalkotás elmaradásának várható következményei:** A tervezett módosítás a temető-fenntartási hozzájárulás és a temető létesítmények igénybevételi díjának, valamint a temetési hely feletti rendelkezési jog megszerzéséért és használatáért fizetendő megváltási és újraváltási díjak módosítását irányozza elő, amely időszerűvé és indokolttá vált az utóbbi években tapasztalt áremelkedések és magas infláció következtében kialakult kedvezőtlen gazdasági környezet miatt.

**A rendelet alkalmazásához szükséges személyi, szervezeti, tárgyi és pénzügyi feltételek:** Az új szabályok alkalmazásához, végrehajtásához szükséges személyi, szervezeti, tárgyi feltételek adottak. A pénzügyi feltételek rendelkezésre állnak.

A fentiek és az előterjesztésben foglaltak alapján javaslom a temetőkről és a temetkezés rendjéről szóló 26/2014. (XI.28.) önkormányzati rendelet módosítását. A rendelettervezet jelen előterjesztés 1. számú mellékletét képezi.

Kérem a Tisztelt Képviselő-testületet, hogy a rendelet-tervezetet szíveskedjen megtárgyalni, s annak képviselő-testületi elfogadását támogatásával biztosítani.

**Zalaszentgrót**, 2024. november 25.

|  |  |
| --- | --- |
|  | **Baracskai József**  polgármester |

Az előterjesztés a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |