
**12.melléklet**

A helyi jelentőségű természeti terület védetté nyilvánításáról szóló 16/2024. (XI.29.) önkormányzati rendelethez

**A Büggös természetvédelmi terület természeti értékei**

A védelemmel érintett helyrajzi számok: 23238/1, 23238/2, 020100/2, 020100/6.



Jellemzés: A Büggös nevű tető gerince mentén és a nyugati meredek letörésében fennmaradt fajgazdag „ősi” sztyeprét védett- és fokozottan védett növényfajokkal.

Veszélyeztetettség: kezelés hiánya, özöngyomok, inváziós fajok kolonizálása, nagyvadak taposása.

Kezelés: A területen az akác, honos cserjefajok (főképp a veresgyűrű), magas aranyvessző visszaszorítása, a gyep kaszálással megvalósuló kezelése, mely legalább két évente ősszel, a vegetációs időszakot követően folytatott tisztító kaszálás. A vadnyomás csökkentése riasztási lehetőséggel. A terület déli részén lévő kiterjedt akácos a NÉBIH erdőtérkép alapján erdőtervezett, így a kultúrerdőből a védett területbe csupán a 22TI/1- tisztás -besorolású erdőrészletet kell bevonni, célszerű ennek földhivatali megosztása.